ตำบลบ้านไร่ (อำเภอลาดยาว)

บ้านไร่ เป็นตำบลในอำเภอลาดยาว จังหวัดนครสวรรค์ เดิมเป็นตำบลของอำเภอบรรพตพิสัย  

 ที่ตั้งและอาณาเขต 
ตำบลบ้านไร่ มีอาณาเขตติดต่อกับเขตการปกครองข้างเคียงดังต่อไปนี้ วันที่ 7 ตุลาคม พ.ศ. 2541

 ทิศเหนือ ติดต่อกับตำบลบ่อถ้ำ (อำเภอขาณุวรลักษบุรี จังหวัดกำแพงเพชร) และตำบลบางแก้ว ตำบลบ้านแดน (อำเภอบรรพตพิสัย)
 ทิศตะวันออก ติดต่อกับตำบลท่างิ้ว (อำเภอบรรพตพิสัย)
 ทิศใต้ ติดต่อกับตำบลเนินขี้เหล็ก และตำบลสระแก้ว
 ทิศตะวันตก ติดต่อกับตำบลลาดยาว ตำบลศาลเจ้าไก่ต่อ และตำบลวังซ่าน (อำเภอแม่วงก์)

 ประวัติ 
บ้านไร่ในอดีตพื้นที่เดิมเป็นหมู่บ้านและตำบลในเขตอำเภอบรรพตพิสัย ต่อมาทางกระทรวงมหาดไทยได้รวมท้องที่ห่างไกลจากที่ว่าการอำเภอ ได้แก่ ตำบลลาดยาว ตำบลหนองยาว ตำบลวังม้า ของอำเภอโกรกพระ ตำบลเนินขี้เหล็ก ตำบลบ้านไร่ ของอำเภอบรรพตพิสัย จังหวัดนครสวรรค์ รวมทั้งตำบลมาบแก ตำบลวังเมือง ของอำเภอทัพทัน เขตจังหวัดอุทัยธานีด้วย โดยตั้งที่ว่าการอำเภอที่ตำบลลาดยาว ให้ชื่อว่า "อำเภอลาดยาว" วันที่ 17 มกราคม พ.ศ. 2468 ขึ้นตรงกับจังหวัดนครสวรรค์ 

ปี พ.ศ. 2522 พื้นที่หมู่ 11 บ้านวังป่าใหญ่ ของตำบลบ้านไร่ ได้นำไปเป็นส่วนหนึ่งของตำบลวังซ่าน วันที่ 30 ตุลาคม พ.ศ. 2522 แต่ทางราชการเห็นว่าพื้นที่หมู่ 12 บ้านวังป่าใหญ่ ควรอยู่ในพื้นที่ตำบลเดียวกัน จึงโอนไปตั้งเป็นหมู่ 9 ของตำบลวังซ่าน วันที่ 4 ตุลาคม พ.ศ. 2526 ทำให้ทางตำบลบ้านไร่มีพื้นที่รวม 23 หมู่บ้าน

ต่อมาทางราชการพิจารณาว่าหมู่บ้านในตำบลบ้านไร่ มีประชากรจำนวนมาก ปี พ.ศ. 2547 จึงแยกพื้นที่หมู่ 9 บ้านหนองจิก ตั้งเป็นหมู่ 24 บ้านหนองไม้ วันที่ 13 กันยายน พ.ศ. 2547 ปี พ.ศ. 2549 ได้แยกพื้นที่หมู่ 16 บ้านหนองน้ำแดง ตั้งเป็นหมู่ 25 บ้านหนองนา, แยกพื้นที่หมู่ 14 บ้านบ่อกระปุง ตั้งเป็นหมู่ 26 บ้านบ่อสวอง วันที่ 17 กุมภาพันธ์ พ.ศ. 2549 และปี พ.ศ. 2550 แยกพื้นที่หมู่ 2 บ้านบึงหล่ม ตั้งเป็นหมู่ 27 บ้านมะค่าปม, แยกพื้นที่หมู่ 18 บ้านหนองบอนใต้ ตั้งเป็นหมู่ 28 บ้านใหม่พัฒนา, แยกพื้นที่หมู่ 12 บ้านทุ่งตัน ตั้งเป็นหมู่ 29 บ้านน้ำพุ วันที่ 20 เมษายน พ.ศ. 2550 ทำให้ตำบลบ้านไร่มีพื้นที่รวม 29 หมู่บ้าน จนถึงปัจจุบัน

 การปกครองส่วนภูมิภาค 

 การปกครองส่วนภูมิภาค 
ตำบลบ้านไร่แบ่งพื้นที่การปกครองออกเป็น 29 หมู่บ้าน ได้แก่

 หมู่ที่ 1 บ้านไร่
 หมู่ที่ 2 บ้านบึงหล่ม
 หมู่ที่ 3 บ้านหนองหมี
 หมู่ที่ 4 บ้านเนินเรียง
 หมู่ที่ 5 บ้านหนองยาง
 หมู่ที่ 6 บ้านหนองโพธิ์
 หมู่ที่ 7 บ้านเนินม่วง
 หมู่ที่ 8 บ้านเนินใน
 หมู่ที่ 9 บ้านหนองจิก
 หมู่ที่ 10 บ้านสวนหลวง
 หมู่ที่ 11 บ้านหนองแฟบ
 หมู่ที่ 12 บ้านทุ่งตัน
 หมู่ที่ 13 บ้านไทรทอง
 หมู่ที่ 14 บ้านบ่อกะปุง
 หมู่ที่ 15 บ้านสะเดาปัก
 หมู่ที่ 16 บ้านหนองน้ำแดง
 หมู่ที่ 17 บ้านบ่อแรด
 หมู่ที่ 18 บ้านหนองบอนใต้
 หมู่ที่ 19 บ้านหนองไทร
 หมู่ที่ 20 บ้านคลองกระดาน
 หมู่ที่ 21 บ้านหนองน้ำพวย
 หมู่ที่ 22 บ้านหนองโมกข์
 หมู่ที่ 23 บ้านหนองสองห้อง
 หมู่ที่ 24 บ้านหนองไม้
 หมู่ที่ 25 บ้านหนองนา
 หมู่ที่ 26 บ้านบ่อสวอง
 หมู่ที่ 27 บ้านมะค่าปม
 หมู่ที่ 28 บ้านใหม่พัฒนา
 หมู่ที่ 29 บ้านน้ำพุ
 อ้างอิง 

บ้านไร่
บ้านไร่